Miten käy suomalaisten juomisen, jos alkoholilaki höllentyy? Lonkeron suosio kasvaa, mutta veronkorotus voi jopa vähentää kulutusta, väittää Kaupan liitto

Kyselytutkimuksen mukaan kaupoissa myytyjen oluiden keskivahvuus nousisi vain 4,7 prosenttiin eikä THL:n väittämään viiteen prosenttiin, tutkimusjohtaja Pasi Holm sanoo.

Kaupan liiton tiistaina julkistaman selvityksen mukaan oluiden ja lonkeroiden matkustajatuonti Virosta laskisi puoleen, jos eduskunta sallii enintään 5,5-prosenttisten alkoholijuomien vapauttamisen päivittäistavarakaupoissa samalla kun Viro ja Suomi nostavat alkoholiverojaan.